
ประกาศองค์การบริหารส่วนตำบลปุโละปุโย
เรื่อง มาตรการเพื่อพัฒนาให้มีคุณธรรมและความโปร่งใส
*************************************
[bookmark: _GoBack]		ตามมติคณะรัฐมนตรี เมื่อ วันที่ 5 มกราคม 2559 ให้หน่วยงานภาครัฐทุกหน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) กำหนดให้ผู้บริหารของหน่วยงาน กำหนดนโยบาย มาตรการ แผนงานหรือโครงการกิจกรรม เพื่อพัฒนาหน่วยงานให้มีคุณธรรมและความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ
		องค์การบริหารส่วนตำบลปุโละปุโย จึงประกาศมาตรการเพื่อพัฒนาให้มีคุณธรรมและความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐจึงกำหนดมาตรการ ดังนี้

1. ด้านความโปร่งใส
1.1 เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานในขั้นตอนต่าง ๆ 
ของหน่วยงานตามภารกิจหลักของหน่วยงาน
1.2 ในการดำเนินการเกี่ยวกับการจัดซื้อจัดจ้างจะต้องดำเนินการและส่งเสริมให้เกิด
ความโปร่งใส ในทุกขั้นตอนตามที่กฎหมายกำหนด
1.3 ให้เปิดเผยข้อมูลต่าง ๆ ของหน่วยงานและส่วนราชการอย่างชัดเจนถูกต้อง และ
ครบถ้วน รวมถึงการให้ประชาชนหรือผู้มีส่วนได้เสียเข้าถึงข้อมูลต่าง ๆ ของหน่วยงานได้โดยสะดวกรวดเร็ว
1.4 เมื่อมีการร้องเรียนเกี่ยวกับการปฏิบัติหน้าที่ของเจ้าหน้าที่ที่ไม่โปร่งใสหรือทุจริตต่อ
หน้าที่จะต้องมีการสอบข้อเท็จจริงให้แล้วเสร็จโดยเร็ว
	2. ด้านความพร้อมรับผิด
	2.1 ในการปฏิบัติงานทุกขั้นตอนของเจ้าหน้าที่ต้องมีความถูกต้องตามกฎหมาย ระเบียบ
ข้อบังคับต่าง ๆ อย่างครบถ้วนเคร่งครัด กล้าหาญที่จะรับผิดชอบในผลงานการปฏิบัติงานของตน
	2.2 ต้องปฏิบัติงานตามหน้าที่อย่างเต็มใจและมีประสิทธิภาพและสร้างความเชื่อมั่นแก่
สังคมว่าจะขับเคลื่อนหน่วยงานให้เป็นไปตามหลักธรรมาภิบาล
3. ด้านความปลอดจากการทุจริตในการปฏิบัติงาน
	3.1 ไม่มีการเรียกรับเงิน สิ่งของ หรือผลประโยชน์อื่นใดจากผู้มีส่วนได้เสีย หากมีการ
ร้องเรียนหรือชี้มูลว่ากระทำความผิดจะต้องให้หยุดปฏิบัติหน้าที่นั้น และดำเนินการสืบสวนข้อเท็จจริงในเรื่องดังกล่าวโดยเร็ว
3.2 ไม่ใช้ตำแหน่งหน้าที่ในการเอื้อประโยชน์ต่อตนเองและพวกพ้องของตนหรือผู้อื่น
4. ด้านวัฒนธรรมคุณธรรมในองค์กร
4.1 ให้เจ้าหน้าที่ในหน่วยงานมีความเข้าใจกับการกระทำที่เป็นผลประโยชน์ทับซ้อนหรือ
สามารถแยกแยะผลประโยชน์ส่วนตน และผลประโยชน์ส่วนรวมได้

4.2 สร้างวัฒนธรรมเพื่อให้เกิดวัฒนธรรมที่ไม่ทนต่อการทุจริต จนก่อให้เกิดวัฒนธรรมใน
การ่วมต่อต้านการทุจริตได้ ให้รางวัลกับผู้ตรวจสอบพบหรือแจ้งเบาะแสการทุจริตและการกระทำผิดทางวินัย
4.3 จัดทำแผนปฏิบัติการป้องกันและปราบปรามการทุจริต
4.4 มีระบบติดตาม ตรวจสอบ และลงโทษผู้กระทำการทุจริตอย่างมีประสิทธิภาพ
		5. ด้านคุณธรรมการทำงานในหน่วยงาน
	5.1 ให้จัดทำคู่มือหรือมาตรฐานการปฏิบัติงานตามภารกิจที่ชัดเจนและเป็นไปตาม
ระเบียบขั้นตอน และมีระบบป้องกันและตรวจสอบเพื่อป้องกันการละเว้นการปฏิบัติหน้าที่
5.2 ในการบริหารงานบุคคล จะต้องมีการสอนงานและแลกเปลี่ยนความรู้และมอบหมาย
งานที่เป็นธรรม เท่าเทียม มีการเสนอแนวคิดที่แตกต่างไม่เลือกปฏิบัติ
5.3 ให้ความสำคัญแก่สภาพแวดล้อมที่เอื้ออำนวยและส่งเสริมในการปฏิบัติงาน
		6. ด้านการสื่อสารภายในหน่วยงาน
หน่วยงานต้องจัดทำข้อมูล วิธีการ การสื่อสาร เพื่อถ่ายทอดเกี่ยวกับนโยบายทั้ง 5 ด้าน ให้เจ้าหน้าที่ในหน่วยงานรับทราบ เพื่อให้เกิดความตระหนักและให้ความสำคัญถึงการปฏิบัติที่มีคุณธรรมและความโปร่งใส
จึงประกาศให้ทราบโดยทั่วกัน

		ประกาศ  ณ  วันที่ 1  เดือน ตุลาคม  พ.ศ. 2561

	(นายมามะ  หะยีสามะ)
 			   นายกองค์การบริหารส่วนตำบลปุโละปุโย

